เดือนธันวาเป็นวันที่ 8-12 เดือนมกราเป็นวันที่ 3-6 แล้วก็เป็นอีกครั้งวันที่ 22-26 ทั้งสามครั้งนี้จะมาเยอะในสองสามวันแรกต้องเปลี่ยนผ้าอนามัยทุกๆสองถึงสามชั่วโมง เลือดเป็นสีสดค่ะ ปวดท้องนิดหน่อย อยากทราบว่ายังปกติไหมค่ะ หรือควรตรวจพบแพทย์
สวัสดีค่ะ ปกติเลือดประจำเดือนควรมาทุก 22-35 วัน การมีเลือดประจำเดือนมาดังกล่าวมา อาจจะค่อนข้างเร็วผิดปกติ และอาจมีสาเหตุอื่นๆเช่น-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์